फ्रान्सको राजधानी प्यारिसको मुख्य शहरमा पार्किङ गरिएको प्रहरीको बसमा एक जना बन्दुकधारीले गोली चलाउँदा एक जना फ्रान्सेली प्रहरी मारिनुका साथै दुई जना गम्भीर घाइते भएका छन्।
शांजे लीजेमा भएको उक्त आक्रमणका क्रममा हमलाकारीले कारबाट झरेर स्वचालित हतियारले गोली प्रहार गरेको थियो।
बीबीसी संवाददाता भन्छन्, बन्दुकधारीले हमला गरेपछि पूरै शांजे लिजे क्षेत्रलाई खाली गराइएको थियो र जर्ज भी मेट्रो स्टेशननजिकै प्रहरीका सवारीसाधनहरुलाई लामबद्ध गराइएको थियो।
विगतमा श्रृखंलावद्ध हमलाहरु भएपछि हाल प्यारिसका पर्यटकीय केन्द्रहरुमा सुरक्षा उपलब्ध गराउन हजारौँ फौज तथा प्रहरीहरु खटिरहेका छन्।
इस्लामिक स्टेट समूहले निकालेको भनिएको एउटा विज्ञप्तिमा एक जना आइएस लडाकु अबु युसोफ द बेल्जियनले उक्त हमला गरेको दाबी गरिएको छ।
ओलान्दकै जस्तो धारणा आइतबार हुने राष्ट्रपति चुनावमा उम्मेदवारी दिएका ११ जना नेताहरुले सामाजिक संजालमा व्यक्त गरेका थिए।
प्यारिसमा सन् २०१५ यता इस्लामिक स्टेट समूहको आक्रमणमा २ सय ३८ जनाले ज्यान गुमाइसकेको एएफपी समाचार संस्थाले जनाएको छ।
आइतबार हुने चुनावअघि उक्त आक्रमण भएपछि कयौँ नेताहरुले आफ्ना अन्तिम समयका अभियानहरु स्थगित गरेका छन्।